text: Får nyt legetøj for 500.000 kr.
  14 november 2011 kl. 15.18
  Børnene i Kolding Kommunes dagpleje har fået nye legeredskaber, som skal give de små udfordringer på motorikken. Der er købt 10 aktiviatetspakker til en samlet pris på 500.000 kr.
  Lege-redskaberne går på omgang mellem dagplejens lokaler, hvor forskellige legestuer kommer en gang om ugen. Aktiviteterne omfatter madrasser til at bolte sig på, små balance-puder, leg med bolde eller muligheden for at tumle med skumfigurer.  De laver små rutchebaner, så de både kommer op og ned, og dermed får brugt alle musklerne i kroppen.
  
  Indendørs leg i mørk tid
  - Vi går den mørke tid i møde, og derfor er det dejligt, at dagplejen nu kan tilbyde et miljø også indendørs i legestuerne, som kan være med til at fremme børnenes motoriske udvikling, siger leder af dagplejen Joan Lindskov.  
  Kolding Kommune har brugt i alt 500.000 kroner på de nye legeredskaber til børnene. Nogle af pengene bruges også på ladcykler og legeredskaber i Geografisk Have, hvor flere dagplejegrupper holder til.
  